Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Ra'ananas Kesk-Iisraelis toimus surmav terrorirünnak.
Iisraeli peaminister kinnitab taas
Jeruusalemma kindlat seisukohta terrorismivastases sõjas.
Iraani käsilasrühmitus huttide Ansar Allah
lubab Ameerika Ühendriikidele ja Iisraelile sõjas vastu hakata.
Kesk-Iisraeli linna Ra'ananat
tabas täna surmav rammimis- ja pussitamisrünnak,
kui kaks palestiinlasest venda Hebroni linnast, Läänekaldalt,
kellest üks osutus 15-aastaseks alaealiseks,
sisenesid ebaseaduslikult Iisraeli ja sooritasid surmava rünnaku.
Mõne aja eest varastas politseis vahi all olev kahtlustatav,
kes on arvatavasti Hebroni elanik, Ra'ananas sõiduki
ja kasutas seda rammimisrünnakuks mitme auto suhtes.
Arvatakse, et ta varastas veel sõidukeid teistekski rünnakuteks,
kuid ta on hetkel politseis vahi all. Politseikopter kammib läbi piirkonda
ning ka politsei eriüksused ja teised julgeolekuasutused
saabusid piirkonda kindlustama ja tagama tsiviilelanike ohutust.
Kahjuks suri vähemalt üks eakas, 79-aastane naine oma haavadesse,
samas kui ülejäänud 18, sealhulgas lapsed,
said erineva raskusega vigastusi.
Iisrael ei anna järele oma võitluses terrorismi vastu,
sõltumata mis tahes rahvusvahelistest kampaaniatest,
millega tahetakse vähendada tema põhiõigust end kaitsta.
Pöördudes rahva poole 100 päeva pärast seda, kui Hamas
ja selle terroristlikud liitlased käivitasid Iisraeli vastu julma sõja,
kordas peaminister Benjamin Netanyahu
riigi vankumatut seisukohta.
Täna tähistame sõja 100. päeva.
100 päeva alates sellest kohutavast päevast,
mil meie kodanikud tapeti ja võeti pantvangi.
Jätkame sõda lõpuni, kuni täieliku võiduni,
kuni saavutame kõik eesmärgid:
Hamasi hävitamine, kõigi meie pantvangide tagastamine
ja selle tagamine, et Gaza ei kujuta Iisraelile enam kunagi ohtu.
Taastame julgeoleku nii lõunas kui ka põhjas.
Keegi ei peata meid.
Ei Haag, ei kurjuse telg ega keegi teine.
Iisraeli peaminister jätkas,
rõhutades Lõuna-Aafrika Vabariigi absurdset käiku
esitada islamistliku Hamasi käsul Iisraelile valesüüdistus genotsiidis.
Haagi silmakirjalik rünnak juudiriigi vastu,
mis tõusis holokausti tuhast,
nende käsul, kes tulid, et teostada juutide suhtes uus holokaust,
on moraalne madalpunkt rahvaste ajaloos.
Gaza mõrvatunnelites
on meie väed leidnud Hitleri Mein Kampfi koopiaid.
Ühes Gaza kodus leidsid nad lapse tahvelarvuti,
kus oli ekraanisäästjaks Hitleri pilt.
Mitte ilmaasjata ei öelnud Saksamaa kantsler Scholz
pärast 7. oktoobri veresauna julmuste nägemist: "Hamas on uued natsid."
Rääkisin eile kantsler Scholziga ja tänasin teda
Saksamaa valmiduse eest saata Haagi delegatsioon,
et aidata seda põlastusväärset valet ümber lükata.
Aga vaadake, kui sügav on see absurd ja silmakirjalikkus -
uute natside toetajad julgevad meid genotsiidis süüdistada.
Keda nad toetavad? Mõrvareid, vägistajaid,
neid, kes löövad päid maha ja neid, kes põletavad lapsi?!
Milline häbematu jultumus! Milline häbi!
Netanyahu kinnitas samuti,
et Iisrael peab õiglast sõda julma terroriarmee vastu,
mis on võtnud endale nn uute natside rolli.
Iisraeli riik, IDF ja meie julgeolekuteenistused
võitlevad Hamasi koletiste, uute natside vastu
moraalset ja õiglast sõda, millele ei ole paralleele.
See rahvusvaheline laimukampaania ei nõrgenda ei meie käsivart
ega meie otsustavust võidelda lõpuni,
sest midagi on meie rahva ajaloos muutunud.
Antisemitism on sama antisemitism,
kuid juudi rahva staatus on põhjalikult muutunud.
Sest täna on meil riik. Täna on meil kaitsevägi ja kangelaslikud sõdurid,
kes kaitsevad meie rahvast.
See, mis juhtus 7. oktoobril, ei kordu enam.
See on meie missioon. See on meie kohustus.
IDFi pressiesindaja kontradmiral Daniel Hagari
pöördus samuti rahva poole teleavalduses,
kus ta rõhutas IDFi järeleandmatuid jõupingutusi
seni Hamasi vangis viibiva 136 pantvangi vabastamiseks.
Admiral Hagari käsitles ka viimaseid arenguid Iisraeli põhjarindel,
kus Hezbollah' surmav raketirünnak nõudis eaka naise ja tema poja elu.
Viimase tunni jooksul ründasime Hezbollah' sõjalisi objekte Liibanonis.
Jätkame rühmituse võimete kahjustamist
ja nõuame üha suuremat hinda.
Varem hukkus kaks tsiviilisikut raketirünnakus tsiviilelamu pihta
Kfar Yuvalis - Mirah Eyalon ja tema poeg Barak,
olgu nende mälestus õnnistatud.
Hezbollah on mõrvarlik terrori- rühmitus, mis tapab tsiviilisikuid.
Me ei luba tsiviilisikuile kahju teha.
Selle eest ei maksta mitte ainult täna, vaid ka tulevikus.
Öösel tuvastasid viimased kolm kuud Har Dovi piirkonda valvavad
reservväelased terroriraku, mis oli Liibanonist Iisraeli tunginud.
Sõdurid tegutsesid professionaalselt,
keerulistes ilmaoludes ja piiratud nähtavusega,
kohtusid vaenlasega ja kõrvaldasid kolm terroristi.
Terroristidelt leiti AK-47 ja granaadid.
Tugevdame oma kaitsevõimet piiridel ja järgime selget poliitikat,
mis ei salli üle piiri tungimist. Meid mõõdetakse meie tegevuse järgi.
Oleme kindlalt otsustanud muuta julgeolekuolukorda põhjaosas
ja keskendume paralleelselt jätkuvalt Gazale - kus hoitakse pantvange.
Liibanonis püüdis Hezbollah' peasekretär Hassan Nasrallah
veenda videopöördumises varjatud punkrist USAd,
et kogu Lähis-Ida vaenutegevuse algpõhjuseks
on Iisraeli kaitsesõda Hamasi vastu Gaza sektoris.
Ta jättis mainimata,
et Hamas alustas Iraani juhiste alusel 7. oktoobril üllatusrünnakut Iisraeli,
mis tõi kaasa selle sõja pikaajalised tagajärjed.
Meie seisukoht on,
et Liibanoni rinne on kohal, et seista ja toetada Gazat
ning selle eesmärk on peatada agressioon Gaza vastu.
Agressioon Gaza vastu peatub
ja siis tulevad õigeaegselt teised kõnelused.
Iraaklased ütlevad, et lõpetage agressioon Gaza vastu
ja tulevad õigel ajal teised kõnelused. Jeemenlased ütlevad sama.
Kui ameeriklastel oleks vähegi aru, kui nad poleks rassistlikud ja ülbed,
mõistaksid nad tõesti hästi,
et Punase mere julgeolek ja rahu Liibanoni rindel,
olukord Iraagis ja kõik arengud piirkonnas on seotud ühe asjaga:
Gaza vastu suunatud agressiooni peatamine.
Püüate tegeleda tagajärgede ja tulemustega.
Minge parandage põhjus.
Nasrallah rõhutas ka toetust
Iraani käsilasele Ansar Allah'le Jeemenis, kus domineerivad hutid,
kui selle katsed merelaevanduse häirimiseks Punasel merel
viisid USA ja Ühendkuningriigi ühisrünnakuni
rohkem kui 60 sihtmärgi pihta 16 erinevas Jeemeni paigas.
Kui Biden ja need, kes temaga koos on, arvavad,
et Jeemen lõpetab Gaza toetamise Punasel merel,
siis nad eksivad ja on teadmatuses.
Nad ei tunne Jeemenit, selle rahvast ja juhtkonda ning ajalugu.
Nad ei tea midagi.
ÜRO peakorteris New Yorgis
rõhutasid nii USA kui ka Suurbritannia suursaadikud
julgeolekunõukogu kriisiistungil,
et nii Washingtonil kui Londonil on rahvusvahelise õiguse järgi õigus
rünnata huttide sihtmärke Jeemenis.
Huttide rünnakud laevade vastu Punasel merel peavad lõppema.
Oleme selle huttidele selgeks teinud ja õhutame neid seisu de-eskaleerima.
Ühendkuningriik jätkab pühendunult koostööd rahvusvahelise üldsuse
ja selle nõukoguga, et võidelda selle rahvusvahelise ohu vastu.
Löökide eesmärk oli häirida ja vähendada huttide võimet
jätkata oma hoolimatuid rünnakuid laevade ja kaubalaevanduse vastu
Punasel merel ja Adeni lahes.
Löögid olid vajalikud ja proportsionaalsed,
nagu te just kuulsite mu Ühendkuningriigi kolleegilt.
Need olid kooskõlas rahvusvahelise õigusega
ja Ameerika Ühendriikidele kuuluva enesekaitseõiguse teostamisega,
nagu näeb ette ÜRO põhikirja artikkel 51.
Jeemenis pidas Iraani käsilane Ansar Allah sõjalise õppuse,
mille käigus kordas hõimukoalitsiooni esindaja lubadust
teenida huti hõimu juhti,
mida sõnastati kui sõda USA ja Iisraeli vastu.
"Allah on suur! Surm Ameerikale! Surm Iisraelile!"
Aitäh, et vaatasite TV7 Iisraeli Uudiseid!
Julgustan teid paluma rahu ja päästet Jeruusalemmale ja Iisraelile!
Lisaks tasub toonitada,
et TV7 Iisrael on annetuspõhine mittetulundusteenistus
ja kogu meie toodang on saadaval tasuta.
Kui meie igapäevased ülevaated teid õnnistavad
ja sooviksite aidata nende kulusid kanda, kaaluge annetuse tegemist.
Seda saab teha meie veebilehel www.tv7israelnews.com
Olen Jonathan Hessen. Õnnistatud nädalat!
Kohtumiseni järgmises saates! Seniks - Shalom Jeruusalemmast!
Tõlge: Monika Jaaguri